**BALVU NOVADA PAŠVALDĪBA**

**BALVU NOVADA DOME**

|  |
| --- |
| Reģ.Nr 90009115622., Bērzpils iela 1A, Balvi, Balvu novads, LV-4501, tālrunis +371 64522453, e-pasts: dome@balvi.lv |

**APSTIPRINĀTI**

ar Balvu novada domes

2025.gada \_\_\_.jūlija

lēmumu (Protokols Nr.\_\_\_, \_\_\_.§)

**SAISTOŠIE NOTEIKUMI**

Balvos

 2025.gada \_\_\_\_.jūlijā **Nr. \_\_\_\_/2025**

**GrozījumI Balvu novada domes 2024.gada 23.MAIJA saistošajos noteikumos Nr.10/2024 “BALVU NOVADA PAŠVALDĪBAS NOLIKUMS”**

*Izdoti saskaņā ar Pašvaldību likuma 49. panta pirmo daļu,*

*Administratīvo teritoriju un apdzīvoto vietu likuma 5. panta trešo daļu*

1. Izdarīt Balvu novada domes 2024.gada 23.maija saistošajos noteikumos Nr.10/2025 “Balvu novada pašvaldības nolikums” šādus grozījumus:
	1. svītrot noteikumu tiesiskajā pamatojumā vārdus un skaitļus “10.panta pirmās daļas 1.punktu un”;
	2. aizstāt noteikumu tekstā vārdus “domes priekšsēdētāja vietnieks” (attiecīgā locījumā) ar vārdiem “domes priekšsēdētāja vietnieki” (attiecīgajā locījumā);
	3. izteikt 13.punktu šādā redakcijā:

“13. Domes priekšsēdētājam ir divi Domes priekšsēdētāja vietnieki - Domes priekšsēdētāja vietnieks tautsaimniecības, uzņēmējdarbības un teritorijas attīstības jautājumos un Domes priekšsēdētāja vietnieks sociālās, izglītības, kultūras un sporta attīstības jautājumos. Domes priekšsēdētāja vietnieku amati ir algoti.”.

* 1. papildināt 2.2.apakšnodaļu “2.2. Domes priekšsēdētāja un Domes priekšsēdētāja vietnieku pilnvaras” ar 13.1 punktu šādā redakcijā:

“13.1 Domes priekšsēdētāja vietnieks tautsaimniecības, uzņēmējdarbības un teritorijas attīstības jautājumos:

13.1 1. aizvieto Domes priekšsēdētāju, kā arī Domes priekšsēdētāja vietnieku sociālās, izglītības, kultūras un sporta attīstības jautājumos viņu prombūtnes laikā;

13.1 2. savu pienākumu un tiesību īstenošanai iesniedz Domes priekšsēdētājam priekšlikumus par komisiju vai darba grupu izveidi, iesaistot tajās pašvaldības iestāžu un kapitālsabiedrību vadītājus, kā arī pieaicinātos speciālistus un pašvaldības teritorijas iedzīvotājus;

13.1 3. veicina investīciju piesaisti, jaunu dzīvotspējīgu un konkurētspējīgu uzņēmumu izveidi un attīstību, iniciē uzņēmējdarbības atbalsta pasākumus Balvu novadā;

13.1 4. uztur kontaktus ar uzņēmējiem, investoriem un uzņēmējdarbības atbalsta organizācijām;

13.1 5. uzrauga tautsaimniecības nozaru - lauksaimniecības, tūrisma attīstības virzienus;

13.1 6. sadarbojas ar attīstības plānošanas speciālistiem un citām institūcijām teritorijas attīstības jautājumos;

13.1 7. pārstāv Balvu novadu Latgales plānošanas reģionā;

13.1 8. savās darbības jomās veido priekšnosacījumus Eiropas Savienības fondu un valsts budžeta līdzekļu piesaistei pašvaldības attīstības projektiem;

13.1 9. pārrauga pašvaldības funkciju nodrošināšanu, pārstāv pašvaldības teritoriālās vienības (pagastu apvienības);

13.1 10. koordinē sadarbību ar citām Latvijas pašvaldībām;

13.1 11. savas darbības jomās organizē pašvaldības iesaistīšanos dažādās pašvaldību, valsts un nevalstiskajās programmās, sadarbojas ar nevalstiskajām organizācijām;

13.1 12. rosina, palīdz sagatavot priekšlikumus domes sēdēm par attīstības jautājumiem novadā;

13.1 13. piedalās novada attīstības plānu, stratēģiju un investīciju projektu izstrādē un ieviešanā;

13.1 14. veicina pašvaldības sadarbību ar ministrijām, valsts amatpersonām un institūcijām savas kompetences jomā;

13.1 15. šajā nolikumā noteiktajā kārtībā pieņem apmeklētājus;

13.1 16. pilda citus domes lēmumos noteiktos vai Domes priekšsēdētāja dotos uzdevumus.”.

* 1. papildināt 2.2.apakšnodaļu “2.2. Domes priekšsēdētāja un Domes priekšsēdētāja vietnieku pilnvaras” ar 13.2punktu šādā redakcijā:

“13.2 Domes priekšsēdētāja vietnieks sociālās, izglītības, kultūras un sporta attīstības jautājumos:

13.2 1. aizvieto Domes priekšsēdētāja vietnieku tautsaimniecības, uzņēmējdarbības un teritorijas attīstības jautājumos viņa prombūtnes laikā, kā arī aizvieto Domes priekšsēdētāju viņa prombūtnes laikā, ja Domes priekšsēdētāja vietnieks tautsaimniecības, uzņēmējdarbības un teritorijas attīstības jautājumos atrodas prombūtnē;

13.2 2. savu pienākumu un tiesību īstenošanai iesniedz Domes priekšsēdētājam priekšlikumus par komisiju vai darba grupu izveidi, iesaistot tajās pašvaldības iestāžu un kapitālsabiedrību vadītājus, kā arī pieaicinātos speciālistus un pašvaldības teritorijas iedzīvotājus;

13.2 3. atbild par pašvaldības politikas veidošanu bērnu tiesību, sociālajā, kultūras, izglītības, sporta jomā, veselības aprūpes pieejamību un veselīga dzīvesveida popularizēšanu, darbu ar jaunatni;

13.2 4. koordinē pašvaldības darbību, sadarbības attīstību, investīciju piesaisti savas darbības saistītajās jomās;

13.2 5. koordinē izglītības nozares attīstību un skolu tīkla sakārtošanu novadā;

13.2 6. koordinē izglītības attīstības stratēģiju un rīcības plāna ieviešanu pašvaldībā;

13.2 7. pārrauga kultūras jomas un radošo industriju attīstību, tradicionālo kultūras vērtību saglabāšanu;

13.2 8. pārrauga sporta nozares, sporta infrastruktūras attīstību pašvaldībā;

13.2 9. savas darbības jomās organizē pašvaldības iesaistīšanos dažādās pašvaldību, valsts un nevalstiskajās programmās, sadarbojas ar nevalstiskajām organizācijām;

13.2 10. veicina pašvaldības sadarbību ar ministrijām, valsts amatpersonām un institūcijām savas kompetences jomā;

13.2 11. šajā nolikumā noteiktajā kārtībā pieņem apmeklētājus;

13.2 12. pilda citus domes lēmumos noteiktos vai domes priekšsēdētāja dotos uzdevumus.”.

* 1. papildināt 15.punktu ar 15.38.1 apakšpunktu šādā redakcijā:

“15.38.1 Daudzfunkcionālais sociālo pakalpojumu centrs;”.

1. Saistošo noteikumu 1.6.punkts stājās spēkā ar 2025.gada 1.septembri.

Domes priekšsēdētājs Jānis Trupovnieks